Gepubliseer op 09 November 2019
Met dié ingesteldheid het die Springbokke die wêreldbeker benader en ook die vrugte daarvan gepluk. Dit is natuurlik ‘n ou-ou waarheid. Jesus bid ook daarvoor vir die kerk in Johannes 17:21-23 “. . . dat hulle almal een kan wees, net soos U, Vader, in My is en Ek in U; en dat hulle ook in Ons kan wees, sodat die wêreld kan glo dat U My gestuur het. En Ek het die heerlikheid wat U aan My gegee het, aan hulle gegee, sodat hulle een kan wees, net soos Ons een is: Ek in hulle en U in My, sodat hulle volledig een kan wees, net soos Ons een is”. #Stronger together! Natuurlik beteken eenheid nie eendersheid nie, maar om juis één te wees in ons verskeidenheid.
Die pyn van die Beloofde Land
Gepubliseer op 08 November 2019
Die volk is opgewonde oor die Beloofde Land. Hulle het pas droogvoets deur die Jordaan getrek. Daar heers 'n gees van afwagting. Wat is volgende? Terug in die woestyn-tye het die vorige generasie wat besny is, begin uitsterf. Nou gee God opdrag dat ook hierdie nuwe generasie moet besny word.
God wil opnuut die belofte aan die volk maak dat Hy vir hulle 'n God wil wees. Dis 'n tyd van pyn, maar ook 'n tyd van gesond word in die kamp. Die plek word “Gilgal” genoem, wat beteken: “Ek het bevry”. Dan doen hulle wat kinders van die Here doen. Hulle vier dit! Die volgende dag eet hulle vir die eerste keer kos van die Beloofde Land en die manna het vir altyd weggebly. Gaan kyk gerus na Josua 5:2-12.
Ook in hierdie tyd, het hulle die Paasfees gevier – ŉ herinnering aan swaarkry in Egipte, maar ook ŉ herinnering aan God se genade en bevryding. Eintlik sê God: “Herkou jou swaarkry. Maar doen dit met hoop.”
Gepubliseer op 07 November 2019
Vir ons WINE&DINE in styl op 15 November gaan een van ons lidmate, Anita Streicher vir ons 'n prettige blindproe-kompetisie aanbied. Sy is die kaptein van Team SA – die ‘Springbok’ wynproe-span wat onlangs in Frankryk aan die ‘World Blind Wine Championships’ deelgeneem het. Die kompetisie vind jaarliks plaas in ‘n gesogte wynarea van Frankryk, hierdie jaar se kompetisie was in die Loire Vallei en die jaar het hulle teen 27 ander lande meegeding en die 12’de plek behaal.
Gepubliseer op 06 November 2019
Ons Dienssentrum is in die bevoorregte posisie om voedsel te voorsien aan gesinne in nood in ons eie gemeente, sowel as Moedergemeente Somerset-Wes. Bo en behalwe die kospakkies wat ons vir die gesinne pak, word daar ook klere en huisraad voorsien aan die gesinne en projekte.
Aangesien ons nie self die geriewe het om voedsel voor te berei nie, is ons afhanklik van donateurs. Ons bedien ook ‘n hele klompie projekte in die gemeenskap, MAAR om te kan gee, moet jy ook ‘n bron hê wat verskaf, want ons gee weekliks vir meer as 2 000 mense kos.
Western Cape Lubricants is die wonderlike mense wat ons bakkie vir ons borg wat sewe dae ‘n week ry om kos op te tel by verskeie donateurs soos byvoorbeeld Pick ‘n Pay en Woolworths Waterstone, Romans Pizza Strand en Somerset-Wes en SPAR Heldervue en Helderbosch. Deli Fresh en King Pie is ook van ons groot borge wat voedsel betref. Baie dankie aan hierdie instansies, sonder julle oop harte en hande sou ons nie so ‘n groot verskil kon maak in soveel mense se lewens nie.>>
Lees verder: Getuienisgeleentheid: Dienssentrum
Wine&Dine in styl
Gepubliseer op 03 November 2019
Vir ons Wine&Dine in styl op 15 November het ons Charles Hopkins van De Grendel wyne, as ons gasheer vir die aand. Hy is by De Grendel sedert die eerste wyne gemaak is. Sir David Graaff het hom destyds die geleentheid gebied om die wynmaker van die nuwe Estate te wees en die nuwe wynkelder te ontwerp en ontwikkel. Charles is een van SA se hoogs aangeskrewe wynmakers en ‘n lid van die Cape Winemakers Guild. Hy is passievol oor wynmaak en ons sien uit na die aand saam met hom.
Beloofde land - in Habakuk lees ons:
My ma het gesê ek mag oorslaap…wat het hulle toe gedoen?
Wil jy deel word van die span?
Getuienisgeleentheid: 4 Lines Sports Coaching
Bladsy 49 van 85
Rehanna Nolte (16jr) – baie dankbaar, toetse is skoon en dit gaan goed met haar en die familie
Zahn Botha – gaan goed, besig met chemo
Adelaide Oberholze – behandeling voltooi, bid vir genesing
Ronelle Foster – herstel na chemo
Susan Wentzel – bid vir pynverligting
Ons dink aan die familie van Eurika Combrink wat oorlede is.
Ons dink ook aan Corin Cloete en sy familie, sy vrou Mari is oorlede.
Sedert Junie 20131326115